stanford-oval/wikipedia huggingface dataset:
Antiikin filosofia
Historia > Kohti keskiaikaa

Euroopassa kristinuskon leviäminen ympäri Rooman valtakunnan merkitsi hellenistisen filosofian ajan päättymistä ja suuntaa kohti keskiaikaista filosofiaa. Kristinuskon varhaisina vuosina kristinuskon ja filosofian välisestä suhteesta väiteltiin laajalti. Jotkut teologit vastustivat filosofiaa voimakkaasti ja katsoivat kristinuskon syrjäyttäneen sen, jotkut taas puolustivat filosofiaa ja hyödynsivät sitä teologisten argumenttien terävöittämisessä.
Kristillisen ajan alkuvaiheessa suhtautuminen filosofiaa kohtaan oli positiivisempaa Rooman valtakunnan itäosissa kuin länsiosissa, mutta noin 400-luvulta lähtien tilanne kääntyi päinvastaiseksi. Sitkeän huhun mukaan keisari Justinianus I lakkautti Ateenan filosofikoulun vuonna 529 pitäessään uusplatonistista filosofiaa uhkana kristinuskolle. Todellisuudessa keisari ei määrännyt koulua suljettavaksi. Sen sijaan Ateenan kristityt viranomaiset lakkauttivat koulun julkisen rahoituksen, minkä jälkeen turhautuneet filosofit pakkasivat laukkunsa ja lähtivät Persian kuninkaan suojiin. Siellä ei kuitenkaan ollut sen parempaa, joten suurin osa palasi takaisin kuka minnekin. Kyse ei toisaalta ollut tuossa vaiheessa enää Platonin perustamasta Akatemiasta, kuten usein sanotaan, vaan uusplatonistien omasta oppilaitoksesta.
Huolimatta suhtautumisesta antiikin perintö vaikutti kuitenkin myös huomaamatta yleissivistyksen sekä käytettävissä olleen käsitteistön ja terminologian kautta. Ensimmäiset kristilliset kirkkoisät, kuten Justinus Marttyyri, Klemens Aleksandrialainen, Origenes ja Augustinus, olivatkin antiikin filosofian täysiverisiä kasvatteja, ja yhdistelivät filosofiassaan muun muassa platonismia ja uusplatonismia kristinuskon teologiaan. Platonismin ohella kristillisen teologian kehitykselle merkittävin koulukunta oli stoalaisuus. Teologiassa hyödynnettiin myös aristoteelisen logiikan käsitteitä.
Muun muassa Klemens Aleksandrialainen kuului niihin, jotka ottivat tehtäväkseen antiikin filosofian saavutusten puolustamisen hyökkäyksiä vastaan. Hän katsoi, ettei kristinuskosta voisi koskaan tulla tiedettä eikä filosofista järjestelmää ilman kreikkalaisen ajattelun parhaiden puolien omaksumista. Teoksensa Stromateis kirjoissa I ja VI hän esitti näkemyksensä filosofian ja kristinuskon suhteista. Hän uskoi, että kreikkalainen filosofia oli jumalaista alkuperää tai varastettu Vanhasta testamentista. Vaikka se ei ollutkaan suoraan Jumalan lähettämää, se oli hänen antamansa lahja ja hyödyllistä vaikkakin arvoltaan kristinuskoa vähäisempää. Hän katsoi juutalaisten ja kreikkalaisten saaneen kaksi erillistä liittoa — kreikkalainen viisaus sisälsi joitakin totuuden osasia, kun taas kristillinen sanoma oli ainoa tosi filosofia.
Antiikin filosofinen kirjallisuus > Tyylilajit ja kieli

Antiikin filosofinen kirjallisuus oli etupäässä kreikankielistä, mutta Ciceron, Lucretiuksen ja Senecan aikana alkoi syntyä myös latinankielistä filosofista kirjallisuutta laajemmin. Kuitenkin vielä Marcus Aurelius kirjoitti teoksensa Itselleni kreikaksi. Myöhäisantiikin aikana kreikan kielen taito lännessä alkoi taantua, ja muun muassa Boethius otti työkseen kreikankielisten teosten kääntämisen latinaksi suuren yleisön saataville.
Antiikin filosofiaa esitettiin sekä tutkielmina ja muuna asiaproosana, dialogeina, pienoisesseinä, kirjeinä, aforismeina, puheina että runomuodossa. Esisokraatikkojen ajatuksia on säilynyt lähinnä katkelmina, jotka muodostuvat opetusrunoudesta ja aforismeista. Platon tunnetaan ennen kaikkea dialogeistaan, joista maineikkaimpia ovat Valtio, Pidot, Faidon ja Faidros. Hänen lisäkseen useat muut Sokrateen oppilaat kirjoittivat ns. sokraattisia dialogeja. Aristoteles oli ensimmäinen, joka kirjoitti laajoja tieteellisiä tutkielmia ja jolta on säilynyt opetukseen tarkoitettuja muistiinpanoja suullisista luennoista.
Filosofisia kirjeitä tunnetaan ennen kaikkea Platonin teksticorpuksesta, vaikka suurin osa hänen nimiinsä laitetuista kirjeistä onkin epäperäisiä, sekä Cicerolta, Senecalta ja mm. Epikurokselta. Hellenistisellä kaudella syntyi ns. diatribē-kirjallisuus, joka koostui kansanomaisista luennoista ja pakinoista. Retoriikalle olivat tärkeitä luonnollisesti puheet, ja niiden kirjoittajista maininnan arvoisia ovat ennen kaikkea Cicero, Dion Khrysostomos, Aelius Aristides ja Herodes Atticus.
Roomassa filosofiaa tavataan jälleen myös runomuodossa. Merkittävimpiä on Lucretiuksen opetusrunoelma Maailmankaikkeudesta. Filosofia vaikutti myös tavalliseen latinankieliseen runouteen, mikä näkyy esimerkiksi Vergiliuksella, Horatiuksella ja Ovidiuksella.
Koulukuntien "sukupuu"

Diogenes Laertios on jaotellut antiikin ajan filosofisten koulukuntien ajattelun kehittymisen seuraavalla tavalla:
| 0 | 1 | 2 | 3 |
| --- | --- | --- | --- |
| Joonialainen filosofia  | Joonialainen filosofia  | Joonialainen filosofia  | Italialainen filosofia  |
| Thales, Kreikan seitsemän viisasta | Thales, Kreikan seitsemän viisasta | Thales, Kreikan seitsemän viisasta | Pythagoras |
| Anaksimandros, Anaksagoras, Arkhelaos, Sokrates | Anaksimandros, Anaksagoras, Arkhelaos, Sokrates | Anaksimandros, Anaksagoras, Arkhelaos, Sokrates | Empedokles |
| Platon | Platon | Platon | Ksenofanes |
| Speusippos | Aristoteles | Antisthenes | Herakleitos (ei-ital.) |
| Ksenokrates | Theofrastos | Diogenes | Parmenides |
| Polemon | Straton | Krates Thebalainen | Melissos |
| Krantor | Lykon | Hipparkhia | Zenon Elealainen |
| Arkesilaos | Demetrios Faleronlainen | Zenon Kitionilainen | Leukippos |
| Lakydes | Herakleides Pontoslainen | Kleanthes | Demokritos |
| Karneades |  | Khrysippos | Epikuros |
Kirjallisuutta

Curnow, Trevor: The Philosophers of the Ancient World: an A-Z guide.  London:  Duckworth, 2006.  ISBN 0715634976
Hadot, Pierre: Mitä on antiikin filosofia?  ((Qu’est-ce que la philosophie antique?, 1995.) Suomentanut Tapani Kilpeläinen. Niin & näin -kirjat 47)  Tampere:  Niin & näin, 2010.  ISBN 978-952-5503-48-7
Irwin, Terence: Classical Thought.  Oxford:  Oxford University Press, 1989.  ISBN 0192191969
Aiheesta muualla

Fieser, James & Dowden, Bradley (toim.): Ancient Greek Philosophy The Internet Encyclopedia of Philosophy. (englanniksi)
Lane, Melissa: Ancient Political Philosophy The Stanford Encyclopedia of Philosophy. The Metaphysics Research Lab. Stanford University. (englanniksi)
Mansfeld, Jaap: Doxography of Ancient Philosophy The Stanford Encyclopedia of Philosophy. The Metaphysics Research Lab. Stanford University. (englanniksi)
Parry, Richard: Ancient Ethical Theory The Stanford Encyclopedia of Philosophy. The Metaphysics Research Lab. Stanford University. (englanniksi)
Sihvola, Juha: Antiikin vaikutus maailmankuvaan[vanhentunut linkki] Tieteessä tapahtuu 4/2003.
Antiikin filosofiset koulukunnat
| --- | --- |
Esisokraattinen filosofia:  Miletoslaiset  Pythagoralaiset  Efesoslaiset  Elealaiset  Pluralistit  Atomistit  Sofistit 
Sokraattinen filosofia:  Akatemialaiset  Peripateetikot  Kyynikot  Kyreneläiset  Megaralaiset  Dialektikot  Elisläiset 
Hellenistinen filosofia:  Epikurolaiset  Stoalaiset  Skeptikot  Uuspythagoralaiset  Uusplatonistit 
Thales
Sokrates
Platon
Aristoteles
Zenon Kitionilainen
Epikuros
Marcus Aurelius
Plotinos
Klemens Aleksandrialainen
Diogenes Laertioksen teoksen Merkittävien filosofien elämät ja opit kansilehti vuodelta 1594.
Platonin Valtion latinankielisen painoksen kansilehti vuodelta 1713.
Jidaigeki

Jidaigeki (jap. 時代劇) on japanilainen historiallista draamaa tarkoittava elokuvien ja televisiosarjojen lajityyppi. Lajityypin huippuaika sijoittuu 1960- ja 1970-luvuille, mutta ovat yhä suosittuja etenkin vanhemman väestön keskuudessa. Ulkomaisille katsojille voi aiheuttaa vaikeuksia lajityypissä käytetty arkaainen sanasto.
Useimmat jidaigeki-sarjat sijoittuvat ennen modernia aikaa Edo-kaudelle (1603–1868). Jotkin tarinat perustuvat legendoihin historiallisista hahmoista, kun taas jotkin ovat fiktiivisiä kirjailijoiden tai käsikirjoittajien kehittämiä hahmoja.
Tyypillisesti televisiokanavat täyttävät osan ohjelmistostaan jidaigeki-ohjelmilla vuoden vaihteessa.
Aiheesta muualla

Kuvia tai muita tiedostoja aiheesta Jidaigeki Wikimedia Commonsissa
Game Rai Game Rak

| Game Rai Game Rak> เกมร้ายเกมรัก |
| --- | --- |
Tyyli:  draama
Kestoaika:  120 min
Pääosissa:   Nadech Kugimiya  Urassaya Sperbund 
Alkuperämaa:   Thaimaa
Alkuperäiskieli:  thai
Verkko:   Channel 3
Esitetty:  28. lokakuuta 2011 – 11. joulukuuta 2011
Jaksoja:  21
Game Rai Game Rak (thaiksi เกมร้ายเกมรัก; Kem Rai Kem Rak) on televisioyhtiö Channel 3:n esittämä thaimaalainen TV-sarja. Sen päärooleissa ovat Nadech Kugimiya ja Urassaya Sperbund.
Näyttelijät

| 0 | 1 | 2 |
| --- | --- | --- |
|  Nadech Kugimiya  | … |  Saichon/Charles   |
|  Urassaya Sperbund  | … |  Fahlada/Nang Fah   |
Duang Jai Akkanee

| Duang Jai Akkanee> ดวงใจอัคนี |
| --- | --- |
Tyyli:  draama
Kestoaika:  120 min
Pääosissa:   Nadech Kugimiya  Urassaya Sperbund 
Alkuperämaa:   Thaimaa
Verkko:   Channel 3
Esitetty:  5. marraskuuta 2010 – 26. marraskuuta 2010
Jaksoja:  10
Tuotanto
Tuotantoyhtiö(t):  No Problem
Duang Jai Akkanee (thaiksi ดวงใจอัคนี; Duang Chai Akkhani) on televisioyhtiö Channel 3:n esittämä thaimaalainen TV-sarja. Sen päärooleissa ovat Nadech Kugimiya ja Urassaya Sperbund.
Näyttelijät

| 0 | 1 | 2 |
| --- | --- | --- |
|  Nadech Kugimiya  | … |  Akkanee (Fai) Adisuan   |
|  Urassaya Sperbund  | … |  Ajjima (Jeed) Potsawat   |
Sarvikivi

Sarvikivi valtakunnan rajalla.
Sarvikivi on rajakivi Suomen ja Venäjän rajalla Suomussalmella. Se on ollut rajapyykkinä Täyssinän rauhan jälkeen solmitusta Rajasuon sopimuksesta lähtien.
Sarvikivi sijaitsee Kainuun ja Kuusamon rajalla valtakunnan rajalinjalla. Se on pohjoisin Täyssinän rauhan rajakivistä ja siitä eteenpäin raja kulki edelleen Iivaaralle ja sieltä Jäämerelle.
Kiveen on hakattu Täyssinän rauhan rajamerkit: Ruotsin kolme kruunua ja venäläinen risti. Vuonna 1827 tehdyn Oulun läänin ja Arkangelin kuvernementin rajankäynnin yhteydessä kiveen hakattiin kirjaimet U ja A. Vuonna 1934 tehdyn Suomen ja Neuvostoliiton välisen rajantarkistuksen yhteydessä kiveen hakattiin tekstit SUOMI ja СССР.
Kiven sijaintipaikasta johtuen siihen tutustuminen edellyttää rajavartioston kirjallista lupaa.
Samee

| Samee> สามี |
| --- | --- |
Tyyli:  draama
Kestoaika:  110 min
Pääosissa:   Warintorn Panhakarn  Preem Ranida Techasit 
Alkuperämaa:   Thaimaa
Verkko:   Channel 3
Esitetty:  21. marraskuuta 2013 – 9. tammikuuta 2014
Jaksoja:  14
Aiheesta muualla
Virallinen sivusto
Samee (thaiksi สามี; S̄āmī) on televisioyhtiö Channel 3:n esittämä thaimaalainen TV-sarja. Sen päärooleissa ovat Warintorn Panhakarn ja Preem Ranida Techasit.
Näyttelijät

| 0 | 1 | 2 |
| --- | --- | --- |
|  Warintorn Panhakarn  | … |  Rab Lin Watanatawornkul   |
|  Preem Ranida Techasit  | … |  Rasika Prakakiat "Khunying Ai"   |
Aiheesta muualla

Viralliset kotisivut (Arkistoitu – Internet Archive)
Moottoripyöräpoliisi

Suomalainen moottoripyöräpoliisi vuonna 2006.
Moottoripyöräpoliisi New Yorkissa.
Moottoripyöräpoliisi on tehokkaalla moottoripyörällä yksin liikkuva poliisi, joka kykenee etenemään tieliikenteessä poliisiautoa käyttäviä kollegojaan nopeammin ja ketterämmin. Moottoripyöräpoliisin tehtäviin kuuluvat liikenteen valvonta erityisesti moottoripyöräilijöiden ja mopoilijoiden sekä ylinopeutta ajavien autoilijoiden osalta, moottoriajoneuvolla pakenevien rikosepäiltyjen kiinni ottaminen sekä kadonneiden etsintä. Moottoripyöräpoliisin työhön voi kuulua myös maastoajoa teiden ulkopuolella. Moottoripyöriä poliisi käyttää usein myös poliisisaattueissa, ahtaissa väkijoukoissa etenemiseen ja PR-luonteisina poliisin edustajina yleisötapahtumissa.
Moottoripyöräpoliisi Suomessa

Suomessa poliisi käyttää moottoripyöriä vain sulien teiden aikaan, keväästä syksyyn, ja talviajan moottoripyöräpoliisit ovat muissa tehtävissä. Suomessa oli vuonna 2020 yhteensä 177 moottoripyöräpartiointiin koulutettua poliisia. Poliisimoottoripyöriä oli heidän käytössään 80, joista 15 ”siviilipyöriä” ilman poliisin tunnuksia. Suomessa toiminta on ajoittain suurista nopeuksista huolimatta ollut hyvin turvallista: kuolemaan johtanut onnettomuus on moottoripyöräpoliisille sattunut viimeksi vuonna 1967.
Moottoripyöräpoliisi Suomessa > Moottoripyöräpoliisien koulutus

Suomessa moottoripyöräpoliisit kuuluivat aiemmin vuonna 2014 lakkautetun liikkuvan poliisin (LP) toimialaan. Se huolehti myös alan koulutuksesta, mutta nykyisin moottoripyöräpoliisien koulutus on osa Poliisiammattikorkeakoulun toimintaa. Koulutus annetaan edelleen Räyskälän lentokentällä Lopella, jonne on rakennettu tätä varten uusi koulutusrata. Moottoripyöräpoliisiksi kouluttautuminen kestää 17–18 kuukautta, ja koulutettu jatkaa yleensä tehtävässään niin pitkään kuin fyysinen kunto siihen riittää. Vain harvoin poliisihenkilö jatkaa tässä tehtävässä eläkeikäänsä saakka, vaan yleensä siirrytään muihin poliisitehtäviin jo sitä aiemmin. Ensimmäinen nainen kouluttautui Suomessa moottoripyöräpoliisiksi vuonna 2012.
Poliisiammattikorkeakoulun moottoripyöräkursseille osallistuu vuosittain 280 poliisia. Tähän lukuun sisältyvät Viron moottoripyöräpoliisit, jotka myös koulutetaan Suomessa. Moottoripyöräpoliisin seitsemän viikkoa kestävän peruskurssin aloittaa vuosittain korkeintaan 16 poliisia, jotka valitaan fyysisten ja psyykkisten testien perusteella. Kurssiin kuuluu opetusta muun muassa tieliikenne- ja maastoliikennelaista, hälytysajosta, moottorin rakenteesta ja ajotekniikasta vaikeissakin olosuhteissa. Oppimista arvioidaan teoriakokeilla sekä taitoajo-, motocross- ja asfalttiajokokeilla.
Moottoripyöräpoliisi Suomessa > Suomalainen poliisimoottoripyörä

Poliisimoottoripyörän varusteisiin kuuluvat Suomessa:
hälytyssireeni ja sininen vilkkuvalo
nopeustutkat edessä ja takana
kolme eri suuntiin kuvaavaa kameraa, joista voi lähettää reaaliaikaista kuvaa myös muille partioille ja hälytyskeskukseen
Virve-radiopuhelin
rekisterikilpien automaattinen lukulaite
GPS-navigointilaite
Aiheesta muualla

Pala historiaa: katsaus poliisin käytössä olleisiin ja nykyisiinkin moottoripyöriin motouutiset.fi
Moottoripyöräpoliisi Hakaniementorilla vuonna 1949.
Action Quake 2

Action Quake 2 by The-A-Team
Action Quake 2 (lyhyemmin AQ2) on marraskuussa 1998 julkaistu, ja siitä asti kehitetty modifikaatio Quake II -peliin, jonka kehittämisessä oli mukana mm. Minh Le (Gooseman), yksi Counter Strike -pelin kehittäjistä. Action Quake 2 kehitettiin mukailemaan toimintaelokuvista tuttua tunnelmaa, nopeatempoisuutta ja osittain myös realistisuutta humoristiseen sävyyn. Modifikaatiossa esiintyvät aseet ja peliympäristöt ovatkin hyvin yleisiä ja niistä löytyy paljon samankaltaisuuksia Hollywood-elokuvien kanssa.
Pelin historiaa

Action Quake 2:n ilmestyessä, siitä tuli yksi suosituimmista Quake 2 -modifikaatioista. Jo ennen sen virallista julkaisua, se kiinnitti id Softwaren huomion Kesäkuussa 1998, joka tahtoi lisätä kyseisen modifikaation heidän Quake II Netpack I: Extremities- nimiseen kaupalliseen lisäosaan. Kyseinen lisäosa-CD julkaistiin 26 Marraskuuta 1998 Yhdysvalloissa, joka sisälsi lopullisen version (1.0c) Action Quakelle. Julkaisun jälkeen kehittäjätiimi siirtyi kehittämään Action Half-Life, sekä Counter Strike -modifikaatioita, joista jälkimmäinen julkaistiin beta-versiona Kesäkuussa 1999.
Peli nykyään

Vaikka peli julkaistiinkin vuosia sitten, on sillä edelleenkin aktiivista pelaajakuntaa, suurimmilta osin Suomessa, Ruotsissa, Norjassa, sekä joissakin Euroopan ja Amerikan maissa. Pelille on myös kehitetty vieläkin voimassa olevia eri peliportaaleja ja yhteisöjä, joilta löytyy yleistä keskustelua pelistä sekä eri kehitysideoita peliin liittyen. Peli on myös avoimen lähdekoodin omaava, jonka seurauksena siihen liittyviä mekaanisia muutoksia ja päivityksiä on vuosien aikana tehty useita, joista uusimmat ovatkin julkaistu vuonna 2017.
Tietoa pelistä

Yleisimmät pelimuodot ovat Tiimipeli sekä Lipunryöstö.
Tietoa pelistä > Tiimipeli (Team deathmatch)

Peliä pelataan erä kerrallaan kaksi joukkuetta vastakkain. Erä alkaa alusta kun toisesta tai molemmista joukkueista on jokainen pelaaja kuollut.
Tietoa pelistä > Lipunryöstö (Capture the flag)

Tarkoituksena ryöstää toisen joukkueen lippu ja viedä se omalle tukikohdalleen kuolematta. Tässä pelimuodossa ei lasketa ollenkaan eriä, vaan pelaajien kuollessa he ovat pelistä kokonaan pois muutaman sekunnin ajan. Pelissä on myös käytössä hitboxit eli ns. älykäs loukkaantumisen mallinnus. Pelaajan vahinko ja kohtalo määräytyy sen mukaan, mihin 'kehon' osaan pelaaja on vahinkoansa vastaanottanut.
Aiheesta muualla

https://actionquake.net/ (Arkistoitu – Internet Archive)
AQ2 Discordissa
AQ2 Suomi
http://www.aq2world.com
Moldavian kieli

| Moldova |
| --- | --- |
 Kaksikielinen muistolaatta, jossa moldovankielinen versio ylemäpänä
Oma nimi:  лимба молдовеняскэ / limba moldovenească (limba română)
Muu nimi:  moldavia
Tiedot
Alue:  Moldova
Virallinen kieli:   Moldova    Transnistria
Sija:  ei 100 suurimman joukossa
Kirjaimisto:  latinalainen Moldovassa, kyrillinen Transnistriassa
Kielenhuolto:  Moldovan tiedeakatemia
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet itäromaaniset kielet
Kielikoodit
ISO 639-1:  mo (vuoteen 2008), ro (2008–)
ISO 639-2:  mol (vuoteen 2008), rum (2008–)
ISO 639-3:  RUM
 Ohje 
Moldova (vanha nimitys moldavia, moldovaksi лимба молдовеняскэ, rom. limba moldovenească) on Moldovassa käytetty nimitys maan virallisesta kielestä (alkaen 1994) eli romaniasta.
Historia

Ajatus moldovan kielestä itsenäisenä kielenä syntyi Ukrainaan kuuluneen Moldavian autonomisen neuvostotasavallan perustamisen yhteydessä vuonna 1924, kun Neuvostoliitossa haluttiin luoda moldovalaisille romanialaisista eroava identiteetti. Tarkoituksena oli "todistaa", että moldovan kieli olisi romaniasta itsenäinen kieli huolimatta siitä, että moldova ja romania ovat käytännössä identtisiä.
Toisen maailmansodan aikana autonomiseen neuvostotasavaltaan liitettiin laaja alue Romaniasta (Bessarabia ja Pohjois-Bukovina) ja muodostettiin Moldavian sosialistinen neuvostotasavalta. Moldavian neuvostotasavallassa otettiin käyttöön kyrilliset kirjaimet, jotka olivat käytössä vuoteen 1989 asti.
Itsenäistymisen jälkeen

Moldovan itsenäisyysjulistuksessa 27. elokuuta 1991 valtion kieleksi mainitaan romania, mutta perustuslaissa 29. heinäkuuta 1994 kieleksi nimetään jälleen moldova. Vuonna 2004 suoritetussa Moldovan väestönlaskennassa noin 60 % ilmoitti äidinkielekseen moldovan ja noin 16,5 % romanian.
Virallisissa yhteyksissä käytettiin kielestä usein nimitystä "valtion kieli" (rom. limba de stat), jolloin ei tarvitse ottaa kantaa kielen nimeen. Myöskään Moldovan kansallislaulu, joka on ollut virallinen vuodesta 1994, ei ota kantaa kielen nimeen, vaan käyttää nimeä "meidän kielemme" (rom. limba noastră). Kielenhuolto tapahtuu Moldovan tiedeakatemiassa, mutta Akatemia käyttää kielestä nimitystä romanian kieli.
Moldovan kielen omasta ISO-koodista luovuttiin vuonna 2008 ja se yhdistettiin romanian ISO-koodiin.
Moldovan pääministeri Vlad Filat sanoi 1. lokakuuta 2009: "samoin kuin amerikkalaiset puhuvat englantia, moldovalaiset puhuvat romaniaa". Filatin mukaan perustuslain muutos tullaan tekemään aikanaan. Syksyllä 2009 kielen nimi vaihdettiin myös Moldovan hallituksen ja parlamentin internet-sivustoissa. Moldovan perustuslakituomioistuin päätti 5. joulukuuta 2013, että maan virallinen kieli on itsenäisyysjulistuksen mukaisesti romania.
Myös Moldovan kansallisrunoilija on sama kuin Romanian eli Mihai Eminescu.
Eroja ja yhtäläisyyksiä

Moldovan kirjakieli on nykyään identtinen romanian kirjakielen kanssa. Romaniassa vuonna 1993 tehty oikeinkirjoitusuudistus otettiin Moldovassa käyttöön lopulta vuonna 2016. Transnistriassa moldovan kieltä kirjoitetaan kuitenkin edelleen kyrillisillä kirjaimilla.
Moldovan tasavallassa puhuttava kieli eroaa Romanian alueella puhuttavista murteista siinä, että kielessä on suhteellisen paljon uudissanoja venäjästä.
Moldovan kyrilliset aakkoset

| Kirjain | Translitteraatio romaniaksi | Nimi | Ääntämys |
| --- | --- | --- | --- |
| A а | a | а, a | [a] |
| Б б | b | бе, be | [b] |
| В в | v | ве, ve | [v] |
| Г г | g, gh | ге, ge, ghe | [g] |
| Д д | d | де, de | [d] |
| Е е | e, ie | е, e, ie | [e, je] |
| Ж ж | j | же, je | [ʒ] |
| Ӂ ӂ | g | ӂе, ge | [dʒ] |
| З з | z | зе, ze | [z] |
| И и | i, ii | и, i | [i] |
| Й й | i | йе, ie | [j] |
| К к | c, ch | ка, ca | [k] |
| Л л | l | ле, le | [l] |
| М м | m | ме, me | [m] |
| Н н | n | не, ne | [n] |
| О о | o | о, o | [o] |
| П п | p | пе, pe | [p] |
| Р р | r | ре, re | [r] |
| С с | s | се, se | [s] |
| Т т | t | те, te | [t] |
| У у | u | у, u | [u, w] |
| Ф ф | f | фе, fe | [f] |
| Х х | h | ха, ha | [h] |
| Ц ц | ț/ţ | це, țe/ţe | [ts] |
| Ч ч | c | че, ce | [tʃ] |
| Ш ш | ș/ş | ше, șe/şe | [ʃ] |
| Ы ы | â, î | ы, â/î | [ɨ] |
| Ь ь | i | и куртэ, i kurtă | [ʲ] |
| Э э | ă | э, ă | [ə] |
| Ю ю | iu | ю, iu | [ju, ʲu] |
| Я я | ea, ia | я, ea | [ja, ʲa] |
Bupphea Sanniwat

| Bupphea Sanniwat> บุพเพสันนิวาส |
| --- | --- |
Tyyli:  draama
Kestoaika:  110 min
Pääosissa:   Ranee Kampen  Thanawat Watthanaputi  Louis Scott  Susira Naenna 
Alkuperämaa:   Thaimaa
Verkko:   Channel 3
Esitetty:  2018 –
Jaksoja:  15
Aiheesta muualla
IMDb
Bupphea Sanniwat (thaiksi บุพเพสันนิวาส) on televisioyhtiö Channel 3:n esittämä thaimaalainen TV-sarja. Sen päärooleissa ovat Ranee Kampen, Thanawat Watthanaputi, Louis Scott ja Susira Naenna.
Näyttelijät

| 0 | 1 | 2 |
| --- | --- | --- |
|  Ranee Kampen  | … |  Karaket   |
|  Thanawat Watthanaputi  | … |  Horathibodi   |
|  Louis Scott  | … |  Constatine Phuacon   |
|  Susira Naenna  | … |  Thao Thong Keeb Maa   |
Apua, vaimoni on teurastaja

| Apua, vaimoni on teurastaja> So I Married an Axe Murderer |
| --- | --- |
 Elokuvan juliste
Ohjaaja:  Thomas Schlamme
Käsikirjoittaja:  Robbie Fox
Tuottaja:  Robert N. Fried Jana Sue Memel Bernard Williams Cary Woods Michelle Wright
Säveltäjä:  Bruce Broughton
Kuvaaja:  Julio Macat
Leikkaaja:  Colleen Halsey Richard Halsey
Pääosat:  Mike Myers Nancy Travis Anthony LaPaglia Amanda Plummer Brenda Fricker
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  TriStar Pictures Netflix
Ensi-ilta:   30. heinäkuuta 1993  19. marraskuuta 1993
Kesto:  93 min
Alkuperäiskieli:  Englanti
Budjetti:  20 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Apua, vaimoni on teurastaja on Thomas Schlammen ohjaama yhdysvaltalainen komediaelokuva vuodelta 1993. Siinä Mike Myers esittää kahta roolia: Charlie Mackenziea (päähenkilö) ja Stuart Mackenziea (päähenkilön isä).
Juoni

Charlie Mackenzie on kahvilarunoilija, jolla ei ole ollut onnea parisuhteissa; yksi hänen tyttöystävistään oli kleptomaani ja toinen mafian palkkalistoilla. Hän alkaa epäillä, että hänen kohtalonsa on jäädä ikuiseksi poikamieheksi. Mutta sitten hän tapaa kauniin, mukavan ja fiksun naisen Harrietin. Suhteen saadessa yhä enemmän syvyyttä alkaa salakavala vainoharhaisuus kuitenkin vaivata Charlieta ja hän epäilee, että Harriet on kuuluisa sarjamurhaaja joka menee naimisiin miesten kanssa vain tappaakseen nämä myöhemmin.
Arvioita

Video-oppaassa vuodelta 1994 Bello Romano kutsuu elokuvaa kankeaksi komediaksi ja antaa sille yhden tähden viidestä, mikä vastaa sanallista arviota ”huono”.
Aiheesta muualla

Apua, vaimoni on teurastaja Internet Movie Databasessa (englanniksi)